
الجزء 1
بقلم: مريم النصري
الجزء 01
#نادرين_1
"للقدر راي آخر .. لا يشبه احلامنا"
انا ومهند بالرغم من اننا بقينا اي زول في دوله وبنتلاقي مرتين في السنه او 3 بالكتير 😢 لكن متواصلين بشكل يومي وابدا مافي شي اتغير ما زلنا هنودي ومريومتي اخوان للابد وتبا لي اي زول لبط 😍 دا غير تواصلنا من خلال قروب عائله الحسيني برعاية الادمن نانا الفارضه علينا نرسل صوره كل يوم من الصباح اي زول و اولاده مع عباره صباح الخير يا نانا 😂 عشان تشوف خلقنا وبعد داك الدوير يشتغل 😅 بنقشر من دغش الرحمن عشان الصوره دي هرشه بس 😂 هسي خلوكم مننا نحن قصصنا ما بتنتهي😅 اخير نشوف نادرين
في يوم مهند رسل لي صور عرس وقال لي رائك شنو؟ العرس فخم جدا شكله واضح من ديكور الصالة وباقي البهرجه من فنانين للبوفية للبس الناس .. العروس حلاتها ومع انها سمراء لكن بتلمع 😍 ومركبه وش كده ما وش عروس فرحانه😅 اما العريس اصفراني وسماحته سماحه بنات 😂 المهم اتفرجت تمام وعلقت لمهند حتي مهند ضرب لي تلفون
مهند: مريومتي لسانك بقي طويل اكتر من اللازم ايليف خربتك خلاص 😂 العروس دي ممكن نقول صديقتي اسمها نادرين وبكره جاين تركيا لشهر العسل وانا اديتها رقمك عشان لو احتاجت لحاجه، مريومتي اوعك تقصري معها وكمان لو لقيتوا فرغه اعزميهم
انا: صديقتك 😲بقيت بتصاحب من وراي ومالها مركبه وش كده زي المجبوره علي العرس؟
مهند: هههه صديقتي سابقا قبل ما اعرفك وصراحه ما جات سيرتها وانا زاتي نسيتها 😅
انا: نسيت تاكل؟نسيت تشرب؟نسيت تنكد علي ابوك؟يا ولد انجز واحكي بتعرفها من وين
مهند: اوووف منك طيب اهل نادرين كانوا مؤجرين مننا شقه من الشقق الفي بيتنا .. ناس بسيطين وطيبانين امها اسمها فوزية من قري الشمالية مراه مسكينه وحبوبه كده وابوها اسمه نصرالدين من نفس منطقه ناس امها زول متعلم وشاطر شغال محاسب .. الشركه الشغال فيها نقلتوا من منطقتهم للخرطوم و اجروا ليه شقتنا لانها قريبه من فرع شركتهم ودا سبب عرفتنا .. وبعدما عاشرناهم بقوا لينا زي الاهل .. نادرين ما كان ليها في القراية كانت بتنجح بالجلاله و لولا اجتهاد امي معها ما كان نجحت في الشهاده الثانويه .. لما وصلت اولي ثانوي عم نصرالدين صحبه من البلد شبكوا معه في شغل ابار الدهب وفي اجازته السنوية مشي معه مناطق الدهب دي وزي ما تقولي زول محظوظ لقي ليه كمية من الدهب وفجاءه حالهم بقي حال تاني لما قدم استغالته من الشغل 😂 ودفع لينا ايجار سنه كامله وخلي زوجته ونادرين وسافر السعودية دخل ليه في شراكه مع سعودي في شركه استيراد وتصدير ولحدي ما نادرين امتحنت شهاده سودانية كان امور شركتهم ظبطت وعمل اقامه لزوجته ونادرين .. نادرين جابت كم وستين وابوها طوالي دخلها دبلوم ادارة اعمال قبول خاص وقعدها في داخلية خاصة وساق معه زوجته فوزية السعودية .. بعد سافروا اخبارهم اتقطعت مننا ونادرين جات لي امي كم مره في اول شهور وتاني هي زاتها اتقطعت منها .. وانا زاتي في نفس السنه كنت سافرت لندن للجامعه و تاني ما سمعنا عنهم حاجه
قبل 5 يوم فجاءه نادرين جاتنا في البيت وعزمتنا عرسها وقالت لينا الا تجوا انا ما عندي ناس بعرفهم هنا اعزمهم غيركم انتو وصحباتي واستغربنا لما قالت انو امها وابوها ما جوا للعرس عشان ابوها عيان ومابقدر يجي لكن عقدوا ليها هناك وعملوا عزومه وحفله مختصره .. وراجلها اصر انو يعمل عرس تاني في السودان وزي ما قلتي هي نهائي ما ظاهر عليها فرحانه بعرسها دا ولانها كانت مستعجله وحماتها واقفه ليها بره وابت تدخل ما حبينا نسالها من اي تفاصيل وزي ما شفتي في الصور عرسها فخم لانو راجلها طلع ود ناس ... اكيد بتعرفيهم او سمعتي بيهم لانو يعتبروا جيرانكم و بيتهم الكبير جنب بيت جدك ناس عندهم وضعهم في البلد دي وانا لما شفتها لسه مركبه وش مافهمت هي مالها بالضبط وكل العرفتوا منها انها مسافره شهر العسل تركيا قمت طوالي شلت منها رقمها ورسلت ليها رقمك في الواتس و وريتها انك زي واحد ولو احتاجت لاي شي ترجع ليك وهسي ح ارسل ليك رقم الواتس بتاعها احفظي عندك عشان لو رسلت ليك منو تعرفيها
انا: عرفت اهل العريس فعلا جيران ناس جدو لكن مابعرفهم معرفه شخصيه سمعت بيهم بس لكن تمام مافي مشكله لو اتصلت علي بنعزمهم ان شاءالله
قفلت من مهند ونسيت ليك نادرين زي الماحصل شي مع عصابة الحسيني بعد اسبوع تقريبا لقيت في رقم تركي ضارب لي كتير ومسج مكتوبه فيها انا نادرين صديقة مهند محتاجه ليك ضروري رجاءا ارجعي لي الكلام دا كان قبل 5 ساعات انا كنت ملخومه في الشغل وما انتبهت للتلفون .. رجعت في الرقم ردت لي مراه بتتكلم تركي لما سالتها من نادرين وقلت ليها ضربت من الرقم دا حتي جمعت و قالت لي انا اسمي جيلان عامله النظافه شغاله في العماره النازله فيها نادرين تاني ما بلاقيها الا بكره الساعه 1 ظهر دا الوقت المحدد لنظافه شقتهم .. قلت ليها يعني انتي ساكنه في نفس العماره .. قالت لا دي شقق فندقيه انا شغاله بنظام الدوام معاهم ودوامي ك
ل يوم من 8 ص ل 8 م وهسي في العماره لكن ناس نادرين ديل ما بفتحوا لي الباب الا في وقت النظافه المحددنه بس .. استغربت انهم نازلين في شقه ليه هم جاين شهر عسل وحيكونوا لافين في كم منطقه مفروض ينزلوا في فندق وقصه انهم ما بفتحوا الباب الا في الوقت المحدد للنظافه بس خلاني استغرب زياده ويا يوم بكره ما تسرع قلقت وما دايره اقلق مهند الا لما اعرف الحاصل
تاني يوم تلفوني ما فارقني وفعلا الساعه واحده و شويه تلفوني ضرب اول ما رديت قالت لي انا نادرين ارجعي لي انتي هسي طوالي عشان دا تلفون المراه الشغاله ، طوالي رجعت ليها
نادرين: انا صديقه مهند وهو قال لي لو احتجتي لحاجه ارجع ليك وانا هسي محتاجه ليك جدا وماعندي زمن احكي ليك بالتفصيل انا راجلي حابسني في الشقه وانا عايزه اهرب منه لكن هو شايل جوازي وتلفوني وحتي القروش المعاي شالا مني ، وانا لا بعرف زول ولا المكان هنا وماعندي طريقه اهرب الا في وقت النظافه من الساعه 1ظهر ل 2 ظهر رجاءا ساعديني يا مريم ما عندي زول غيرك ألجأ ليه
انا : كيف يعني حابسك 😲 ممكن توضحي لي عشان اقدر اساعدك
نادرين: قصه طويله يا مريم وانا هسي بتكلم من جوه الحمام وخايفه يكتشفني راجلي طلع شاذ جنسيا اكتشفت الكلام دا اول امبارح وقبلها كان حاكي لي قصه تانية ومهددني بشيكات كاتبه ليه ابوي انا هسي الهاميني اني اهرب منو حتي اشوف باقي مصيبتي الوقعت فيها
انا : شاذ وكمان بهددك 😱 اسمعي انا بساعدك لكن ما بانك تهربي بالعكس بانك تهددي لكن خليني افكر باقي اليوم دا كويس وحتواصل مع جيلان وبكره الصباح ح ارسل ليك معها تلفون وانتي دسي كويس وما تخلي يكتشف انك عندك تلفون ، لكن بس سوال هو عارف انك عارفه انه شاذ؟
نادرين : لا ماعارف اني شفته هو وصاحبه ، لكن يا مريم انا ما بقدر اقعد تاني معه ولا يوم 😭 انا من المنظر الشفته بطني بقت طامه منه وما طايقه خلقته
انا: كدي بس استحملي لبكره عشان تلقي فرصه توضحي لي بالتفصيل واقدر اساعدك
نادرين : طيب 😔 خلاص ما ح اتصل عليك بكره الا بعدما هو يطلع ورجاءا الموضوع دا خلي بينا ، لحدي ما نتلاقي ما عايزه مهند يعرف
قفلت منها وراسي عايز يطق قدر ما سمعت بقصص الشواذ لكن ما اتخيلت انو في يوم حتمر علي قصة زي دي .. وقبل ما اساعدها لازم ادخل حسام في الصوره ويوافق اني اساعدها عشان مايقوم يتجنن علي 😏 بالمساء قعدت حكيت ليه كل القصه وهو زاتو اتخلع 😱
حسام : مريومتي انتي جاده انو دا ولد ناس فلان ؟؟؟؟ عائلته دي عاملين فيها انهم اشرف خلق الله ، وربنا خلقهم براهم كدا وما بعرسوا من اي عائله وعندهم راي في اي زول
انا: ايون دا كلام مهند انو ود ناس فلان وانت بتعرفهم من وين كمان قدر دا ؟
حسام: ولدهم الوسطاني قرا طب في لندن واول ما اتخرجت اشتغلت معه في نفس المستشفي سنه كامله وبعد داك هو كان خلاص ظبط اموره ورجع السودان ،اكتر بني ادم مفتري لاقني علي وجه الارض ونهائي ما كان عاجبه زول وابا يرتبط بي اي بت من لندن قال كلهم ما نافعات 😂 استغفر الله اللهم لاشماته لكن انا متاكد انو ما حيكونوا عارفين بموضوع ولدهم دا
انا: خلينا في المفيد ياخ
حسام: المفيد اننا نساعد البت دي بفهم ومع اني ما بحب القصص دي لكن حننتني واتخليت انو اخواتي كان ممكن يكونوا في مكانها
انا : مادام هو ما شافها لازم تصوروا عشان تقدر تهددوا
حسام: بالظبط كدا نحن مبديا نشتري ليها نفس كميرتنا الصغيره المركبنها في الهول عشان هو ما ينتبهه و نبرمجها ليها مع التلفون ، انا ح امشي هسي اشتري الكاميرا والموبايل والصباح ح اوديهم لي جيلان وانتي تتواصلي مع نادرين تاني بالتلفون الحنشتري وتفهمي منها الحاصل بالتفصيل لكن علي شرط ما تعملي اي خطوه من غيري، ماعايز اي احتكاك بينك وبين الراجل دا لو في اي شيء مفروض يتعمل انا البعملوا اتفقنا👍
انا : اتفقنا يا قلبي 👍
حسام مشي جاب الكاميرا والتلفون بعدما برمجهم و ضربت لي جيلان فهمتها انو حسام حيجيها الصباح والحاجات الحيديهم ليها تديهم لنادرين من غير ما زول يشوفها
تاني يوم زي الساعه 3 ظهر حتي نادرين اتصلت علي بعد السلام
نادرين : ماعارفه اشكرك كيف يا مريم ح احكي ليك الحصل لي من ما جيت هنا بس ، والباقي بحكي ليك بعدما نتلاقي من اول يوم جينا هنا نزلنا في شقه طوالي ،الشقه غرفتين انا استغربت لكن مشيت الموضوع و اول يوم عماد نام في الغرفه التانية قلت عادي عايزني اتعود عليه وتاني يوم نفس المنظر وبرضو سكتا .. لكن المفاجأة انو ثالث يوم صحبه الانتيم الكان وزيره في العرس جاء ونزل معانا في الشقه وانا اتخلعت وسالت عماد وقام هاج فيني قال لي انا لا بحبك ولا ح احبك انا بحب واحده تانية وهي خانتني وانا عرستك بس عشان اغيظها يعني زواجي بيك علي الورق بس .. انا طبعا هجت وانفعلت فيه لانه كان عامل لي فيها بحبني وميت فيني طوالي قام هددني وقال لي عندك سنتين اجباري تعيشهم معاي مقابل شيكات ابوك كاتبهم لي و وراني صورالشيكات في تلفونه وقال لي لو ما نفذت كلامه حيدخل ابوي
السجن سكتا اليوم داك وبقيت بس قاعده في غرفتي ومصدومه في عماد وفي موضوع الشيكات الاول مره اسمع بيه، طلع هو وصحبه بعد الظهر ورجعوا زي الساعه 10 بالليل وجاب لي معه اكل دخلوا لي الغرفه وطلع انا كنت ميته من الجوع اكلت وما حسيت تاني بنفسي الا الصباح نمت نوم لما استغربت في نفسي ، وتاني يوم نفس المنظر صحي الظهر جيلان جات نظفت وطلعت وهم طلعوا وراها وقفلوا علي الشقه وما رجعوا الا بليل شايل لي برضو اكل وانا اكلت طوالي لانو مافي اكل في البيت الثلاجه كلها عصائر بشرب الصباح شاي ببسكويت وبس عشان كدا لما يجيب لي اكل طوالي باكل .. وحصل لي نفس منظر امبارح بعد الاكل نمت وما صحيت الا الصباح وجسمي كلو واجعني وراسي تقيل طوالي شكيت في انو بخت لي حاجه في الاكل وقررت اني لازم اتاكد .. لما جاب لي الاكل تاني يوم شلت جزء كبير منه كبيته في السله نظام اكلته ورقدت عملت نفسي نايمه هو بعد نص ساعه جاء دخل الغرفه وناداني وجاء يصحي فيني عملت نفسي ميته قام طوالي اتخارج ، بعد ساعه حتي قمت اتسحبت ومشيت علي غرفتهم وسامعه اصوات ما ياها ولما عاينت شفت المنظر الخلعني هو وصحبه بمارسوا مع بعض والدخلت فيني ما مرقت جريت الغرفه ورقدت ودايره اموت من الخوف لما جاتني حمي ..تاني يوم عملت نفسي كاني ما شفت حاجه خفت لو واجهته يقوم يعمل فيني حاجه وفكرت طوالي اني اضرب ليك، واول ما جات جيلان طلعت رقمك من تلفوني واتصلت عليك وانتي ما رديتي ، لما جوا طالعين ناديته وقلت ليه اني عايز اطلع معاهم اغير جو طوالي شاكلني وجاء قلع مني تلفوني وفتش محفظتي لحدي ما لقاها وشال كل الفيها وقال لي الكلام دا كان قبل ما تقلي ادبك علي لكن هسي من الشقه علي المطار وقفل الشقه علي وطلعوا وحمدت ربنا اني اتصلت عليك قبل ما يشيل التلفون
انا : لا حوله ولا قوه الا بالله .. طيب اسمعيني وما تخافي تشيلي الكاميرا دي تختيها في غرفتهم وتفتحي البرنامج في الموبايل وتظبطتي مكان الكاميرا بحيث انك تقدري تشوفي السرير بكل وضوح وتجي تدسي الموبايل وتعيشي عادي واعملي انك اكلتي ونمتي زي كل مره ، و بالليل افتحي الموبايل حتلقي تسجيلات الكاميرا نازله ليك في شكل مقاطع فيديو تشوفي الفيديو الفي و هم وبمارسوا وترسلي لي في الواتس للضمان، وانا وعد مني ما ح افتحوا بعدما تعملي القصص دي اضربي لي
نادرين : تمام ح اقوم هسي اظبط الكاميرا والصباح بتصل عليك هم ما بصحوا الا الظهر
انا : تمام خلي بالك من نفسي وأقري اية الكرسي طوالي وما تدخلي معه في اي نقاش خشمك عندك
نادرين : ان شاءالله
انتهي حوارنا انا ونادرين علي كده وبكره منتظرين نشوفها عملت شنو ..
يتبع.....
الجزء 1
بقلم: مريم النصري
الجزء 02
#نادرين_2
(مهما كانت تحديات الحياة التي تواجهك .. تذكر دائماً أن تنظر إلى قمة الجبل .. فأنت بهذا .. تتذكر العظمة وتنظر إليها . تذكر هذا .. ولا تدع مشكلة ما أو أمراً ما .. مهما بدا لك خطيراً أن يثبط من عزيمتك.. ولا تدع شيئاً ما .. مهما كان .. أن يصرفك عن القمة هذه الفكرة .. هي الوحيدة التي أريدك ألا تتخلى عنها )
(ألفونسو أورتيس)
طول اليوم كان تفكيري مع نادرين وماقادره اركز في شغلي وما ممكن احكي لي ايليف لانها حتنفعل وتقول لي نقوم نمشي ليها هسي من بقت ناشطه في الجمعية بقت صعبه وما في زول بقدر يسكتها 😅
ياربي هل نادرين فعلا ما ح تخاف وحتقدر تخت الكاميرا وتظبطها في مكان من غير ما يلاحظوا ليها .. حاجه صعبه انك تكتشف الزول الحبيته واخترته يكون شريك حياتك انو كان واهمك بالحب و من تاني يوم يفاجئك انو ما بحبك وزواجكم شكلي ويذلك بالقروش 😢 لحدي هنا دي براها كارثه 🙆 يقوم كمان يطلع شاذ 😱 والغرض من العرس انو يبقي عندو زوجه تبقي ليه كواجهه اجتماعية فقط دي الكارثه الاكبر .. ما اتخيل لي في واحده بتقبل تعيش عيشه زي دي الا لو هي زاتها عندها شذوذ جنسي وعايزه راجل كواجهه ليها او هي نوع النساء الما بكتفوا برجل واحد وعايزه تعيش علاقات متعدده فبتعرس ليها واحد زي دا عشان ما يقدر يسالها لكن انسانه طبيعية سوية مستحيل تقبل بكده❌
الليله الجمعة ، والجمعة عندنا بنكهه الخميس عندكم 😉 مما جينا البلد دي احلي حاجه انو حسام بشتغل من الثلاثاء للجمعه ، و سبت واحد و اتنين مؤجز وطبعا اتلاوق فيني عشان ااجز نفس ايامه 😂كل اسبوعين في الاجازه 3 ايام دي بخمنا انا والعصابه وفتون وبنمشي اي حته قريبه من اسطنبول المهم يحس انه سافر 😅 وفي النهاية انا وفتون حسمنا وبقينا 3 يوم بس في الشهر بنمشي معه وبكره الثلاثه يوم بتاعته بتبدا واكيد ماممكن نسافر بعد قصه نادرين دي هو حيرضي يقعد لكن حيتجنن فينا و3 يوم بعوضها دبل فيما بعد 😏 وانا الليله ماعندي ليه اي جمعه بعد قصه نادرين دي كلمه راجل ساي بقت بتطمم لي بطني 😤
حسام: الليلة الجمعه بكره الاتنين اللميكا كيرا تمنه 👏👏👏
انا :لا جمعه لا غيروا انا حااااده 😢 ما تسالني عليك الله براي منفسننننه
حسام: حااااده ومنفسنه 😲 ومالك ماحاده في اللبس ، اللابسه دا لون وردي ولا بتخيل لي 😏
انا : الحداد ليس في ما نرتديه بل في ما نراه هو يكمن في نظرتنا للأشياء بإمكان عيون قلبنا أن تكون في حداد ولا أحد يدري بذلك
حسام: هوي يابت النصري خليني من كلام احلام مستغانمي دا ، ماعندك رغبه لحاجه اوووكي لكن دايره تعملي لي وليك نفسيات بقصه نادرين دي اقسم بالله اقطعوا معاك وما اخليك تساعديها واضرب هسي تلفون لاحمد اوغلو احكي ليه بقصتها وانو راجلها حابسه، راجلها يلقي نفسه في السجن في لحظات براك عارفه جدك ، وهي بنسفرها لاهلها 😡 انا لما وافقت انك تساعديها عشان تدعميها نفسيا ماعشان نفسياتك انتي التتعب وانا زاتي حاني عليها وعايز اقيف جنبها ونطلعها من الهي فيه سريع عشان تاني مايبقي عندها عقده من الرجال مش عشان انتي التتعقدي لي 👉
انا : طيب من الاخر غضا عن السبب انا حاليا ماعندي رغبة 😏
حسام : جدا يا مريم براحتك وطبعا اكيد بكره موضوع السفر خستك مع الحاصل دا 😠 فشنو قومي البسي خلينا نطلع نبرمج بره عشان ما نتشاكل لانو انا شياطيني بدوا يزنوا لي في راسي 😡
قمت اختصرت الشر ولبست ماعشان هرشوني 🙈 طيب خلاص مافي داعي للكذب 😅 هرشت حبه كدا 🙊 كله ولا يقوم يتجنن فينا ويقطعوا معاي في موضوع نادرين ، أساسا طلعنا متاخرين وساهرنا بره زي الساعه 1 صباحا جاتني مسجات من نادرين لما فتحت الواتس لقيتها مرسله لي 3 فيديوهات
انا : حساااااام شيل القرف دا مني وحولهم في تلفونك وامسحهم من تلفوني
حسام : بعدما ما حولهم عندو ومسحهم من تلفوني .. مريم انتي متاكده بتصرفاتك دي حتقدري توري البت دي تتصرف كيف؟ انا شايف احسن تخليني انا الاتكلم معها
انا: لا ما تتكلم انت معها هي براها متحسسه وحتتحرج منك وانا قرفانه وبس لكن بعد الفيديوهات دي ح اوري التهديد علي اصوله عشان تاني مايفكر يهدد بنات الناس وانت حتشوف بعينك الحيحصل
في الاثناء دي اتصلت علي نادرين بعدالسلام
نادرين: اها يا مريم عملت الطلبتي يلا وريني اتصرف كيف بعد دا انا تاني ما بقعد ولا يوم مع الراجل دا
انا : طيب اول شي تخلي الخوف الانتي في دا وعايزاك لما تتكلمي معه تتكلمي بكل ثقه وعينك في عينه .. تاني حاجه تتكلمي معه لما جيلان تكون في عشان اطمئن عليك زياده
نادرين : ح اقول ليه شنو يعني ؟
انا: تنادي وتقعدي وتخلفي رجلك وتمدي ليه التلفون وتقول ليه شوف حبيبتك العرستني عشان تغيظها 😂 وتخلي يشوف الفيديو بتاعه الحقير دا و طبعا اول حاجه حيفكر فيها انو يشيل التلفون منك ويضربك وانتي طوالي تقطعي ليه تفكيره وتضحكي فيه بكل ثقه لما تخلعي و تقولي ليه عندك ساعه واحده بس عشان نتفاهم بالزوق والا بعد ساعه
حتلقي الفيديو بتاعك منتشر في الفيس وانا ما بالغباء دا عشان اجيب موبايل واصورك وما ارسل الفيديو لزول عشان اضمن سلامه نفسي
نادرين : 😂😂😂 ياخ انا كدا ياداب اتبسطت لاني كل ما اتذكر الذله الذلاني ليها قلبي بوجعني
انا : بس انا دايراك تذكري الزله دي وانتي بتتكلمي معها عشان تقدري تذلي كويس الزول الزي عماد دا سمعته وبريستيجه اهم شي بالنسبه ليه وحيقعد ليك زي الكلب ويسمع كلامك .. بس سوال انتي عارفه جاي شايل قروش كم ؟
نادرين: ماعارفه هو عندو كم لكن لما كنا في مطار السودان شيلني 10 الف دولار واول ما جينا شالها مني بالاضافه لي انو لما جينا هنا دفع قروش الشقه بالفيزا كارد
انا : اذا حتعملي الاتي
اولا : تقولي ليه قوم جيب لي جوازي وتلفوني وقروشي الشلتها وجيب لي ال 10 الف دولار الكنت مشيلني ليها و الفيزا كارد حتي بعد داك نتكلم وحيمشي يجيبهم ليك لانو ما عندو حل تاني
ثانيا: بعد تشيلي الحاجات تخلي بالفيزا كارد يحجز ليك سويت في الفندق الفلاني دا من افخم الفنادق في تركيا وبعد دا تقولي ليه كدا الفيديو بتاعك في الحفظ والصون وطول ما انت بتسمع كلامي ما حنختلف وسرك في بئر انا اعصابي تعبانه خليني استجم كم يوم حتي بضرب ليك عشان تجيني ونتفاهم في موضوع الشيكات .. تشيلي شنطتك والقروش وجوازك وتتخارجي وعنوان الفندق بتلقيني مرسله ليك في الواتس بس اركبي تاكسي و ادي العنوان واضربي لي بتلقيني منتظراك في الفندق لانه علي بعد 5 دقائق من بيتي .. نادرين مهما يقول ليك اوعك تتهزي خليك قويه و واثقه من نفسك وانتي بتتكلمي معه وما تتنازلي ليه من اي شي ولو ما صدق انك عندك نسخه من الفيديو طوالي تضربي لي قدامه وتقولي لي عايزين نعمل بث تجريبي رسلي الفيديو في الرقم دا الهو رقمه تمليني ليه وانتي عينك في عينه وانا في ثواني برسله ليه 😅
نادرين: ياسلام اشعر بالحماس .. مريم ماعندي كلام ممكن اقولوا ليك لانك خليتيني احس اني اقوي مراه في الدنيا
انا: ماتقولي لي حاجه لانك فعلا قوية و واثقه اني حلاقيك في الفندق وجايا وانتي مبتسمه لانو البذل نادرين نصرالدين ربنا لسه ما خلقه 💪 وما حيكون في اصلا لانو ربنا ما خلقك عشان اهلك يربوك و يتعبوا فيك لحدي ما يكبروك ويجي راجل لا يسوي قرشين يذلك، يلا قومي ستفي شنطتك ونومي بمزاج واستعدي للمواجهه
حسام: مرررريم 😲 انا هسي خفت منك والله ما اتخيلتك فكرتي في دا كلو بعد التوتر الكنتي فيه
انا: خاااااف ساي كلو ولا الذله والاهانه مافي راجل مهما كان بستاهل انو الواحده تهين وتذل نفسها عشانه خلي يكون ما راجل كمان 😏
حسام: رااااجل والحمدلله 😂 لما عندي النيه اعرس 4 كما الشرع حلل لي 😉 لكن هسي خفت منك تقومي تعملي فيني مصيبه
انا: عرس ساي ولا بسالك وكمان لو بتنتظرني اتم العده ممكن نعرس في نفس الصاله انا زاتي تعبت منك ودايره لي راجل بمواصفات اخري
حسام: مريم انتي جاده انك ممكن تنفصلي مني بعد اولادنا ديل لو انا داير ادبل
انا: ولا دايره نقاش من حقك تعرس وكمان اولادك ما بتجيهم عوجه فتون معاك ونانا ما بتقصر معاهم وانت ما بتلعب فيهم يعني ح اكون مطمئنة عليهم ، وكمان زوقك عالي في اختيار النسوان والدليل انا 😍 يعني مراه ابوهم لاولادي حتكون ليهم بنكهه امهم 😉 اما انا بعرس داك يالعرس بس اغير حالتي في الفيس لمطلقه والخبر بنتشر في ساعات والعرسان تتطاقش غير انو احمد اوغلو حيكون دايرني اعرس من عليتنا وبراك عارف مستوي الرجال الفيها 😍 اها قلت لي حنتطلق متين 😂
حسام: مرررريم احسن تسكتي
انا : انا بوريك في الحقائق وانت مادام ماقدر الكلام احسن انت التسكت 😂
(وحكينا القصه دي ليه حركات انك تقومي وتفوري لما يحصل حوار زي دا ،دي بقت دقه قديمه وما بتاكل عيش ، بكل برود توري راجلك انك بتعرسي الاحسن منه وهو واولاده يتهنوا مع المراه الجديده مافي شي بخوف الراجل غير ثقه الواحده في نفسها ، خصوصا لما تكون قائمة بكل واجباتها )
تاني يوم بعد الفطور ودينا الاولاد لناهد اوغلو ومنتظره تلفون نادرين عشان الاقيها حاجه مستلمه عارفه روحي 😉 وحاج مستلمه زاتو منتظر معاي 😂 ولما جات الساعه 2 الا
نادرين ضربت لي
انا : نادرين بشرررري يلا
نادرين: ماعارفه حاسه اني ح اعرفك اول ما اشوفك بالرغم من اني ما شفت شكلك قبل كدا 😉 في التاكسي انا 😍
انا : ايييييوي يييييوي يوي ياخ مبسوطه منك تصلي تلقيني منتظراك
انا وحسام طوالي مشينا الفندق وهي جات بعدنا بشوية وبالرغم مني اني بعرف شكلها لكن خليتها هي التعرفني باحساسها وغير انو ظاهر علي من لبسي مافي زول قاعد في الاستقبال ولابس طرحه غيري 😂 طوالي جات علينا
نادرين : مريم ... صح ؟ 😀
انا: هههههه خطيره لكن ما شديد لبسي ساعدك .. سلمنا علي بعض بالاحضان وعرفتها علي حسام
نادرين : شكرا يا حسام جيلان قالت لي زوج مريم الجاء اداها الموبايل والكاميرا
حسام : مافي داعي للشكر انا اعتبرتك زي اخواتي
انا : خلينا من الشكر والحركات دي ورينا الحصل شنو
نادرين : عملت القلتي ل
ي واول ما مديت ليه التلفون وشاف الفيديو اتخلع وكان ماصدق لحدي ما استوعب وقرب مني عايز يضربني انا طوالي ثبتوا زى ما قلت لي واتخلع زياده لما قعد 😂 ونفذ كل الطلبته منه وقلت ليه بعدما اروق بضرب ليك تجي عشان نتفاهم وطلعت وخليت خشمه ملح ملح
انا: 😂😂😂 خلاص امشي السويت طلعي شنطك وتعالي
مشت طلعت شنطها وجات مشينا اتغدينا وبعد الغداء قلت ليها امشي نومي بمزاج وارتاحي الليله وبينا كول بكره من الصباح بجيك
اليوم البعده مشيت ليها من الصباح ابتدينا يومنا بجلسه مساج ومشينا الكوافير اقنعتها تعمل نيولوك ومشينا عملنا شوبنق ولما تعبنا قعدنا في كافية
انا : نادرين ممكن توريني اتعرفتي علي عماد كيف؟
نادرين: ابوي عنده شركة استيراد وتصدير وعماد واحد من العملاء العنده ، ابوي شغله في الفتره الاخيره اتدهور شديد لما مرض ورقد مستشفي واول مره اشوف عماد هناك لاقيته مرتين كان بجي الزياره لابوي .. بعد اسبوع ابوي طلع من المستشفى وقال لي عماد دا طلبك مني رأيك شنو؟ .. انا طوالي قلت ليه اديني فرصه اتعرف عليه اول وعماد بقي بجينا البيت يتونس معاي وعمل لي فيها انو حباني من اول نظره .. وانا بصراحه في فتره الجامعه كنت مرتبطه بزميلي واول ما اتخرجنا وانا رجعت السعوديه وكنا متفقين انو يجي يخطبني لكن قعد يماطل فيني وبقي بطنشني وفي النهاية طلع انو ما جادي وكمان عمل علاقه مع زميلته في الشغل دي كان اول تجربه لي وقررت بعدها اني ماعايزه زول صغير وعايزه زول كبير و واعي وعماد كان بالنسبه لي الزول المناسب فرقنا 10 سنين ومتعلم وراقي و مرطب جدا وكمان بحبني وكان بعمل لي اي شي عايزه عشان يرضيني وبكده كنت شايفه مافي احسن منه وبعد شهر وافقت واصر علي العرس طوالي عملنا عقد في السعودية وجينا السودان نتم باقي العرس واتفاجاءت برفض امه وابوه لي عشان شايفين انا ما من مستواهم وكرهت نفسي ومافي حاجه كان بتخفف علي غير حب عماد لي والاسبوع القبل العرس دا كان كلو مشاكل مع أهله وما كنت متخيلاهم حيحضروا العرس ونسيبتي طوالي قالت لي جينا عشان منظرنا قدام الناس وبس والباقي انتي عارفه لكن موضوع الشيكات دا المحيرني لانو ابوي ما جاب لي سيرته نهائي
انا : كله بنعرفه بس انتي باقي الاسبوع دا ارتاحي وروقي لي بالك وبعد داك ح اوريك تعملي شنو
انتهي يومنا علي كده ونشوف في الحلقة الجايا موضوع الشيكات والتغيرات الحصلت
يتبع.....
الجزء 1
بقلم: مريم النصري
الجزء 03
#نادرين_3
(إرادتي .. ستشكل حياتي ، سواء فشلت أو نجحت .. فنجاحي أو فشلي من صنعي أنا .. وليس من صنع أي شخص آخر . أنا القوة .. أنا من يستطيع إزالة كل العقبات من أمامي .. أنا وحدي مالكة قدري .. فزت أم خسرت .. فالاختيار هو اختياري .. والمسئولية هي مسئوليتي)
(إيلين ماكسويل).
الحياة مليئه بالعقبات و مافي انسان بسلم من صفعات الزمن لكن بقوة الارادة بتقدر تواجه كل العقبات الفي حياتك اي نعم اقدارنا مكتوبه لكن طريقة مواجهتها من صنع نفسنا يا تبقي انسان ضعيف وماعندك أراده وتفشل يا تبقي انسان قوي و ارادتك قوية وتنجح
نادرين: صباح الخير يامريم زهجانه ياخ
انا : صباح النور قلت ليك تعالي اقعدي معنا وابيتي وانا من الثلاثاء لجمعه مع الشغل والاولاد وحسام يومي بكون عجيب ومابلقي وقت اطلع
نادرين: ما عايزه اقيدكم معاي وراجلك ممكن يتضايق
انا: يابت انتي عبيطه تقييد شنو انا من الاول خليتك تنزلي في فندق عشان تدفعي عماد دم قلبه وكمان تكوني اتعرفتي علي حسام وماتخافي تجي تقعدي معانا ومهند لو عرف اني خليتك تقعدي في فندق براك ما بخليني .. وحسام و واولاده عندهم عالم براهم في البيت ولو ماعايزه تشوفيهم ما بتشوفيهم وكمان اولادي رايقين 🙆(كذابه كذب حسام و اولاده منتشرين في البيت جنس انتشار ومن يجي زول بستلموا وما بحبوا الناس الدمهم تقيل تتفاعل معاهم بونسوك تمام ونادرين ظريفه ببرمجوا بيها)
من الشغل مشيت ليها الفندق عشان اسوقها البيت ناس الفندق ما برجعوا ليها قروش الحجز الحجزته لكن قالوا لينا كتعويض ليها عندهم برنامج سياحي بعد 3 ايام لمده اسبوع داخل تركيا حيدوها دعوة فررري
من دخلنا البيت العصابه استقبلت نادرين استقبال حافل لما فهمت حاجه 😅 ما خلوها الا لما جاء وقت النوم بتاعهم .. بعدو حسام لقي ليه برنامج كمان لحدي عندو قال لي لازم نطلعها نغير ليها جو 😅 لما حكينا ليه بجوله الفندق بتاعت نادرين قال ليها يعني نحن نجلي السفر وانتي التسافري نووو وووي اذا تسافري معاهم 4 ايام و نحن اصلا مفروض نسافر الثلاثه ايام البناجز فيها وانتي تنضمي لينا وفعلا دا الحصل وحسام واولاده عملوا فيها عمايل لما نست هي هنا لشنو 😅
بكده نادرين استجمت بما فيه الكفاية ومفروض بعد دا تحسم مواضيعها ولازم اتكلم معها و اشوف فهمها شنو و ناوية علي شنو عشان اقدر اساعدها
الأبطال لا يصنعون فى صالات التدريب .. الأبطال يصنعون من أشياء عميقة في داخلهم، هي الإرادة الحلم والرؤية (محمد علي كلاي)
حياة الانسان عباره عن قصة من يوم ولادتة الي مماته .. قصه هو بطلها وهو البحدد دور البطوله فيها بنفسه ونادرين لازم تحدد هدف من اجل حياتها وتبقي إرادتها قوية وتحققه وتتعلم و تستفيد من تجربتها الفاشله في تحقيق نجاحها ..
انا : اها مفكره بعد دا تعملي شنو مع عماد
نادرين : ما بعيش معه ولا يوم تاني يطلقني وبس .. وانا برجع لاهلي اصلا لسه اقامتي علي اهلي
انا: عايزه ترجعي من شهر العسل مطلقه في وسط مجتمع مابفهم عشان يقولوا طوالي انو راجلك لقاك ما عزراء وطلقك وتجيبي سمعه كعبة لنفسك ، ولا عايزه ابوك العيان يمرض زياده بسببك وتشيلي اهلك هم فوق همهم .. ممكن اسالك سوال انتي كنتي بتعملي شنو قبل العرس حياتك انجزتي فيها شنو ؟
نادرين: ولا حاجه بعد الجامعه رجعت اتحبست في السعودية وقدر ما ابوي حنسني للتصعيد ابيت كنت بساعده في الشغل بعد مرات لما يكون مزنوق من البيت .. والفتره الاخيره وضعنا اتدهور بقيت بدرس دروس خصوصيه عشان اساعد اهلي في مصاريف المعيشه
انا: شوفي يا نادرين طريق حياتك انتي البتختاري وانا كل الممكن اساعدك بيه اني اوريك انا كنت حاتصرف كيف لو كنت في مكانك وانتي بعد دا قرري بمزاجك عايزه ترجعي ل اهلك ولا تصرفي زي انا .. انا شايفه انو مفروض تتصرفي كالاتي
اولا: تضربي لعماد وتقابلي وتتكلمي معه وتفهمي منو موضوع الشيكات و اول ما تصلي السودان تخلي يجيبهم ليك وتقطعيهم في وشو
ثانيا: ما تطلقي هسي و تدي عماد درس في الحياة.. وبدل ما كان هو العايز يستغلك انتي التستغلي ما بأنك تشيلي قروشه بانك تبني مستقبلك وتعملي كيان لنفسك عن طريق قروشه ونفوذه .. عايزه ترجعي السعودية تدي دروس خصوصيه وراجلك عندو شركات في السودان 😏 وكمان اهلك محتاجين ليك بعد دا لانو ظروفهم سئيه لو ما اشتغلتي شغل زي الناس وشيلتي مسؤلية اهلك الفائده منك شنو 😡
نادرين: عايزاني ارجع واعيش مع عماد وكمان في وسط اهله الماعايزني 😯
انا: ليه تعيشي في وسط اهله، عماد مافي وضع بسمح ليه يرفض ليك طلب وموضوع انك ترضي تعيشي معه دا في صالحه .. وانا ماقلت ليك عيشي عمرك كلو معه ترجعي من هنا تخلي ياجر ليك شقه بعيده من اهله دا لو هو ماعندو شقه ملك و حده معاك في البيت انو عندو غرفه يجي ينوم فيها .. وتخلي يجيب ليك بت شغاله ولو عايز يجي ياكل في البيت يجيب طباخه نهائي ماتخدمي ، انتي تتفرقي لمستقبلك الصباح في الشغل تخلي ينزلك شغل في مجالك و
وال
انا : اليدو في الموية ما زي يدو في النار لو هي ما كان واجهت الموقف دا بالطريقه دي كان حتتعقد من اي راجل تاني .. وانت ليه تاخد الجانب السلبي بس ما تعاين للجانب الايجابي بعيدا من موضوع الشذوذ دا عماد بقي بعاملها كويس جدا وهو الحيساعدها في انها تحسن وضعها وانت بدل ما تهيج وتنفعل اقيف جنبها و ادعمها نفسيا عشان تكمل قرايتها و تشتغل خليها تعمل كيان لنفسها عشان تبقي قويه بالجد ومافي راجل تاني يقدر يذلها حتي بعد تنفصل من عماد وتزوج انسان تاني لما تبقي عندها شخصيتها المستقله حتخلي يعمل ليها الف حساب
مهند : انتي بس اقعدي حرشي في الناس ولو بت الناس دي حصلت ليها مصيبه ذنبها يبقي في رقبتك
انا : ما بحصل ليها حاجه ان شاءالله الانسان لو تابع الخوف ما بنجز حاجه في حياته خليك انت وحلا جنبها .. خصوصا حلا لانو نادرين محتاجه لصحبه طموحه تكون قدوه ليها وتشجعها وما حتلقي احسن من حلا بس ابعدها من نانا 😂
مهند : نانا دي محتاج ليها عماد 😅
بعد شهرين نادرين كانت رحلت في شقتها ورسلت لي صور الكرامه وعيني ليك في حلا ونانا، نانا 😱 طوالي ضربت ليها
انا : اللماك مع نانا شنو 😂
نادرين : ههههه في يوم كنت ماشه لحلا وحلا قالت هي محننه في بيت ناس امها اجيها هناك.. لما مشيت لقيت الحنانه بتحنن فيها هي وامها ولما عرفتني عليها وقالت ليها انا متزوجه قبلت علي 🙈 قالت لي هسي دي خلقة مراه متزوجه والساعه القالت للحنانه حننيها ومسحت بي الارض زياده لما قلت ليها عروس جديده 😂 المهم مع الونسه حكيت ليها اني نازله الجامعه و ح اكون شغاله كمان وماعارفه انظم يومي كيف .. سالتني من ظروف راجلي لما عرفت هو ود ناس منو طوالي شالت تلفونها وضربت لواحده اتفقت معها انها تجي تمسك لي المطبخ وكلمت بتها الحبشيه تجيب لي بت شغاله 😂
انا : 😂 الله يكون في عونك لما تكوني ماشه لحلا في بيت نانا اقشري اكتر من ما قعد تقشري لنسابتك نانا فظييييعه 😅
نادرين : اصبري لسه ما انتهيت ليك طبعا قاعده منتظره السواق يجي يرجعني البيت وكل مره يقول لي في الشارع جاي عليك الطريق زحمه الساعه القامت هاجت فيني قالت لي ما تسوقي براك ليه تبقي تحت رحمه زول😬 عربيتك تكون تحت يدك تطلعي وترجعي وقت ماعايزه ولما قلت ليها مابعرف اسوق هاااجت فيني جنس هيجه قالت لي في زول يكون عندو عربية ومايسوق😡 وضربت ليها كمية من التلفونات كده لحدي ماقالت لي لقيت ليك بت بتجيك لحدي عندك تعلمك بعربيتها سعرها غالي لكن بالها طويل بنات صحبتي قالوا علمتهم هي ما تفكيها لو ما جيتينا المره الجايا سايقه براك والله يامريم نانا دي في قعده واحده ظبطت لي اموري و فعلا بعدما تميت اسبوع مع البت بقيت اخلي السواق يطلع معاي واسبوع كامل لافي معاي وشجعني اكتر من البت وبعد تميت اسبوعين مشيت ليها قبل الكرامه بيومين سايقه براي وعزمتها ، نانا دي مكسب معاي جدا ان محتاجه لزول يديني في راسي عشان انجز سريع😅
انا : اها وعماد بعاملك كيف؟
نادرين : مية المية لما خالعني الزول دا يا مريم انا مستغربه فيه جدا غير انو موفر لي اي حاجه وبتعامل معاي بزوق زي اول ما اتعرف علي ،الزول دا ما بفوت صلاه واغلب صلاته في الجامع مره ساقني معه دار الايتام ودار المسنين بعرفوا حق المعرفه وطلع انو بمشي ليهم طوالي دا غير المساعدات البقدمها ليهم وكمان بصوم كل اتنين وخميس ماقادره اصدق زول بعمل كل الحاجات دي يكون شاذ
انا : مش قلت ليك اسالي ليه ما اتكلمتي معها لحدي الان
نادرين : نفسيا ما قادره يا مريم ، الزول دا لو ما كان موضوع الشذوذ دا كان ممكن اقول انو احسن راجل انا ممكن اعيش معه.. بقي اكتر زول مشجعني علي موضوع القراية وكمان وداني احسن شركه في شركاتهم و وح انزل في قسم اداره المشاريع وبمرتب ما كنت بحلم بيه ولما قلت ليه لي تديني مرتب قدر دا قال لي مش كفاية اني ظالمك 😢 اول مره اشوفه مكسور كدا هو وبتكلم معاي
انا : طيب عليك الله شجعي نفسك واول ما تلقي وقت مناسب اتكلمي معه
(شروط ثلاثة تشكل ضرورة مطلقة لتنجح فى الحياة " إرادة ، إرادة ، إرادة ")
بعد مرور سنه نادرين كانت بقت شخصية تانية انسانه ناجحه بمعني الكلمه مجتهده جدا في موضوع الجامعه وفي شغلها قدرت باجتهادها وطموحها تثبت انها تستحق المنصب الادي ليها عماد في الشركه ، جابت امها وابوها من السعوديه ورجعوا عاشوا في بلدهم وابتدت في مشروع زراعي صغير هي وابوها في بلدهم
لما جينا اجازه السودان انا زاتي اتفاءجت فيها وفي اجتهادها .. ما بترتاح الا بالليل من الشغل للجامعه للسوق طورت مشروعهم هي وابوها وبقوا بتاجرروا في المحاصيل زوله عارفه روحها بتعمل في شنو 👍
اتناقشت مع عماد وعرفت انو الموضوع دا بدا باغتصاب السواق ليه من هو عمره 8 سنين والحاجة دي بقي يعملها معه كتير لدرجه عماد بقي بستمتع بيها وبقت عاده بالنسبه ليه ومع انو السواق خلي الشغل معاهم بعد سنتين لكن عماد الحاجه دي بقت عالقه ليه في ذهنه.. وفي الثانوي زيو و زي كتير من الشباب الشايفين انو
العصر تمشي تشوفي ليك جامعه تصعدي فيها والسنتين الكان عايز يحبسك فيهم معه تبقيهم سنتين التغيير في حياتك للاحسن .. ونسابتك ديل تمشي ليهم زياره بس لابسه احسن لبس الحتشتري من هنا بقروش ولدهم لما تلاقيه خلي يديك واحده من بطاقات الفيزا بتاعته وانا بظبطك وتمشي ليهم قاااشره و تخلفي رجل علي رجل وتخلي عندك ثقه في نفسك وتعيشي في دور انك شايفه مافي احسن منك تعملي زي ما هم بعملوا وامو دي مهما تسمعك دخلي الكلام بجاي وطلعي بجاي اساسا هم مرحله مؤقته في حياتك .. وبعدما تعملي كيان لنفسك حتي تتطلقي تكوني تميتي جامعتك وثبتي نفسك في وظيفه كويسه وتجيبي اهلك ..و لو بقيتي فالحه استفيدي من المجتمع الحتعيشي فيه ،مجتمع عماد دا حتلاقي فيه انجح ناس في عالم البزنس واليوم التفكري تعملي بيزنس خاص بيك بعلاقاتك البتكوينها مع المجتمع دا بتمشي شغلك
نادرين: مريم كلامك منطقي بس هل انا قوية لدرجه اني اعمل كده؟ ما ظنيت انا لو ما انتي قلتي لي اتصرف كيف مع عماد ما كنت ح اعرف اتصرف
انا : انتي ما ضعيفه بس خلي أرادتك قوية .. بقوة ارادتك في وسط الامكانيات الانتي فيها ممكن تبقي من احسن الناس .. انتي بس عايزه زول يكون واقف جنبك ويوجهك لانك ما بتعرفي تصرفي ولو اخترتي الطريق القلت ليك عليه ما حتلقي احسن من مهند يقيف معاك وانا ما حكيت ليه زي ما طلبتي لكن شايفه انك اول ما ترجعي تحكي ليه
نادرين : ناس مهند ديل انا وراهم وراهم 😂 انا لو ما ام مهند ماكان نجحت ودخلت جامعه .. وكمان مهند متزوج وممكن علاقته بي تعمل ليه مشاكل مع زوجته
انا : انا قلت ليك حبيه؟ بعدين انتي علاقتك مع مهند علاقه اسريه من زمان وهسي ممكن تتعرفي علي حلا زوجته وتبقي صحبتها كمان، وطول ما انتي محترمه نفسك وعامله حدود في التعامل معه حلا ما بكون عندها مشكله لانها زول متفهمه وهي زاتها بتدعمك اكتر من مهند
نادرين : انتي بتعرفيها قدر دا ؟؟؟ واصلا انتي بتعرفي مهند من وين ؟
انا : ههههه ياداب فكرتي تساليني السوال دا 😅 حلا اخت حسام وانا مهند عرفنا بعض في لندن وحكيت ليها قصتي كلها قلت احتمال ابقي ليها دافع وتتحمس
نادرين : مررريم انا حاضرب بكره من الصباح لعماد و ح اعمل زي ما انتي قلتي لي لاني اكتشفت نفسي بعد قصتك الحكيتها لي انو ظروفي دي ولاشي قصاد الظروف الانتي مريتي بيها وفعلا العايز ينجح بنجح وما ح اخلي لا عماد لا اي راجل غيروا يدمرني والله يعوضني بي راجل زي حسام 😉
انا : الله اكبر ✋ خمسه وخميسه 😂 اوووب علي 🙆 ما تكوني ختيتي عينيك عليه وعايزه تشلبي 😅 ما تتعبي ساي عينه ملانه 😍
نادرين: هههههه هو ما بتشلب وكان بتشلب انا بعد العصابه بتاعتك دي ما عايزه 😂
انا: في حاجه تانية كمان دي اعمليها عشان ربنا بس ، ماعشان تستمري مع عماد وماهسي لقدام، اعرفي هو ليه بقي شاذ في ناس بحصل ليهم كده بسبب مشاكل نفسية هم اتعرضوا ليها من هم صغار وفي ناس بكونوا اتعرضوا لحالات اغتصاب الناس الزي ديل ممكن بمعالجه نفسية يرجعوا يمارسوا حياتهم بشكل طبيعي ما زي باقي الحالات التانية لو في يديك تساعديه ساعدي واكسبي فيه اجر
نادرين : ان شاءالله
تاني يوم نادرين لاقت عماد وطبعا اتخلع من شكلها والنيولوك العملته ومن الثقه الهي بتتكلم بيها معه وكل الكان هامي انو نادرين ما تفضحوا وطلع انو الشيكات ادها لابوها باعتبار انو دا مهرها وهو قال ليها كده بس عشان ترضي تعيش معه وعارفها ما حتسال ابوها من موضوع زي دا عشان ماتحرج ابوها ، وانه ابوها لو هي ما كان وافقت بيه عشان حبته ماكان حيرضي انها تتزوجه. و كلمته انها ماعايزه تتطلق لكن يسكنها في بيت براها ويشغلها و يسجل ليها في جامعه عشان تصعد .. هو طبعا ما فارقه معه القروش زى ما بفرق معه منظره وبريستيجه قدام الناس وطوالي وافق علي شروطها .. و اداها فيزا كارد ومشيت معها اشترت دااااك يا اللبس و الأحذية والشنط والعطور من اشهر الماركات عشان تحددوا مع نسابتها 😅 وانا انصحها من جهه وحسام من جهه لحدي ما وصلنها المطار
نادرين رجعت السودان وهي مقرره انها ماحتخلي حاجه تكسرها تاني مهما حصل .. وعماد ما خذلها نزلها في شقه مفروشه بعيده عن اهله وعندو شقة قال ليها بعدما ترتاحي من السفر فرشيها علي مزاجك ومتظارف معها لما هي مستغربه😅 .. لاقت مهند وحكت ليه عن كل الحصل ومهند طبعا طوالي ضرب لي
مهند : مريومتي انتي مجنونه كيف تشجعيها تعيش مع راجل زي دا ؟
انا : راجل ماعندو حاجه للبنات حيغتصبها مثلا 😡
مهند: الوسط بتاعه وسخ وليه تسمح لي نفسها تعيش في وسط زي دا والمصائب البتحصل فيه ماهينه
انا : عماد عايش في مجتمعين ما واحد مجتمع محترم وهي حتستفيد منه الهو مجتمع اسرته واصحابه الطبيعين ومجتمع وسخ هو مجتمع الشواذ وهي اشترطت عليه ما يجيب ليها اي زول في بيتها من المجتمع دا
مهند : وليه تستحمل وضع زي دا من اساسه، وما تقولي لي عشان الناس ما يطلعوا عنها كلام مالها ومال كلام الناس شفتي ليك زول بسلم من كلام الناس اصلا الناس بتتكلم في كل الاح
لازم يجربوا الحياه جنسية ويبقوا خبره و نسوا انو الزنا من الكبائر الحرمها ربنا ، عماد لما جاء يعمل الحاجه دي مع بت ما قدر ولقي نفسه انو عندو رغبه يعملها مع ولد زيو ونسي الفكره في وقتها وما حاول انو يعيش اي علاقه مع بت ولا ولد .. لما اتخرج من الجامعه سافر يحضر بره والبيئة العاش فيها كان فيها شباب بمارسوا الحاجه دي وطوالي هو لقي نفسه معاهم ومستمتع ورجعت بقت ليه عاده .. ولما رجع السودان بقي ماقادر يوقفها وبفتش للحاجه دي فتيش لحدي ما لقي شله بمارسوا الحاجه دي و بقوا عالمه الاخر .. ( ياخ عليكم الله انتبهوا لاولادكم كيف تخلوا شفع مع سواق براهم لو ماعندكم طريقه تودهم وتجيبهم براكم احسن تخلوهم في ترحيل المدرسه علي مسؤلية المشرفات شوفوا عماد لحدي هذه اللحظه اهله ما اكتشفوا انو السواق كان بعمل معه كده ولا انو هو بقي شاذ بسبب الحاجه دي 😢)
نادرين وقفت مع عماد عشان يسافر بره ويتعالج من الحاجه دي لانها نفسية ولو خلي ارادته قوية ممكن بالمعالجة النفسية يتخلي عنها.. لكن كلمته انو حتي لو اتعالج هي ما حتقدر تبقي ليه زوجه بعد الشافته وهو احترم رايها .. عماد رجع بعد 3 شهور وحسب المعالجه كان مفروض انو يعيش بعد دا حياته الجنسية عادي مع زوجته لكن نادرين رفضت ومصره علي رأيها لانها غير نفسيا ما قادره تعيش مع الحاجه دي قالت هي ما ضامنه هل هو اتعالج فعلا وحتي لو اتعالج ممكن يضعف ويرجع تاني وهي ما حتعيش حياة مبنية علي الشك لانها ما حتضر نفسها براها حتضر عماد معها
بعد كم شهر ضربت لي وقالت انها خلاص انفصلت من عماد بكل هدوء واي زول بسالهم بقولوا ليه خلافات شخصية .. بعلاقاتها حولت من شركه ناس عماد وبقت شغاله تبع منظمه عالمية بتصرف بالدولار ونزلوا ليها عربية موديل السنه وابوها اشتري ليهم شقه بالاقساط وامها جات قعدت معها وابوها بقي بين البلد وبينهم لسه مواصله في الجامعه ومركزه مع شغلها وشغاله تطور في نفسها .. ما فكرت تدخل لسه في علاقه مع زول تاني ،بتقول لي انها وصلت مرحله من الوعي والفهم ما اي راجل ممكن تقبل بيه .. لو ما لقت راجل مستوي تفكيره وطموحه في الحياة اعلي من مستوي تفكيرها وطموحها ما حتتزوج
حكيت ليكم عن نادرين لاني شفت كيف قوه الاراده بتحول الانسان من انسان ضعيف لي انسان قوي وناجح ، نادرين لو ما كانت من جواها عندها اراده ما كان لا كلامي ولا كلام اي زول تاني باثر معها .. ممكن نحن نكون نصحنها لكن هي الاختارت طريق النجاح و صنعت نجاحها بنفسها كان ممكن تختار طريق الفشل بعد تجربتها مع عماد وتعيش دور المظلومه زي ما نسوان كتار بعملوا ، كون انك تعيشي تجربه فاشله دا مع معناه نهاية الحياة بالنسبه ليك ، خلي تجربته الفاشله اول عتبه في سلم نجاحك ، و عشان تنجحي خلي ارادتك قوية و اتغلبي علي خوفك من الفشل و ما احلي طعم النجاح بعد الفشل 😍
(لا نحقق الأعمال بالتمنيات، إنما الإرادة، تصنع المعجزات 😘)
نادرين قصة قصيره تشجيع لاي واحده مرت بتجربه فاشله ، وللناس الكساله النائمون الحالمون البشوفوا النجاح في احلامهم بس 😏
لنا لقاء اخر في يوما ما .. مع مريم آخرى .. ودعتكم عافية
مريم النصري 😘

